સમજી તો ગયાં જ હસો કે અમે કોની વાત કરીએ છીએ . હા જી , અહીં વાત થઈ રહી છે એશિયાના સૌથી સેક્સી મૅન હૃતિક રોશનની કે જેમની સુપર હીરો ધરાવતી ફિલ્મ ક્રિશ 3 પૂર્ણ થઈ ગઈ છે . ફિલ્મના પ્રમોશન માટે હૃતિક રોશન હવે એક માસ માટે વિશ્વ ભ્રમણે નિકળશે . હૃતિક રોશન કૃષ 3 ફિલ્મના પ્રમોશન માટે દુબઈ , કૅનેડા , બ્રિટન તથા અમેરિકાનો પ્રવાસ કરશે . હૃતિકની આ ફિલ્મ દીવાળી પ્રસંગે એટલે કે 3જી નવેમ્બર , 2013ના રોજ રિલીઝ થનાર છે . ફિલ્મના નિર્માતા - દિગ્દર્શક હૃતિકના પિતા એટલે કે રાકેશ રોશન છે . પ્રમોશન ઑક્ટોબરથી શરૂ થશે . ક્રિશ 3 ફિલ્મ કૃષ 2ની સિક્વલ છે . ફિલ્મમાં હૃતિક સાથે પ્રિયંકા ચોપરા નજરે પડશે . ફિલ્મમાં શાહરુખ ખાન પણ મહેમાન કલાકાર તરીકે દેખાશે . ક્રિશ 3 ફિલ્મ અંગે હૃતિકે જણાવ્યું કે અમે ફિલ્મ માટે બહુ જ મહેનત કરી છે . આશા છે કે લોકોને અમારી મહેનત ગમશે .